**Hensikt:**

Få avklart om hvem som skal bære persondosimeter i Helse Bergen.

**Omfang:**

Ansatte som rutinemessig utsettes for stråledose i sitt arbeid, kan komme inn under betegnelsen «yrkeseksponert ansatt», se beskrivelse

[Yrkeseksponerte ansatte (se Definisjoner Strålebruk)](https://handbok.helse-bergen.no/docs/pub/DOK55642.pdf)

Noen yrkeseksponerte ansatte skal bære persondosimeter, mens det for andre yrkeseksponerte skal vurderes om det er behov for å bære persondosimeter. De fleste yrkeseksponerte trenger ikke bære persondosimeter.

For mer informasjon, se:

* Tabell for bruk av persondosimeter
  + [4.10. Instrukser strålebruk: Helsesystem Yrkeseksponerte](https://kvalitet.helse-bergen.no/docs/pub/DOK35930.htm).
* Grunnlag for vurdering av stråledose til hender
  + [Vedlegg: Stråledose til hender](https://kvalitet.helse-bergen.no/docs/pub/DOK54238.pdf).

**Beskrivelse:**

Dosimeteret skal festes i brysthøyde utenpå blyfrakk, enten på halskrage eller skulder slik at avlesing og doseregistrering blir korrekt.

Dosimeterbrikkene skal byttes annenhver mnd., altså 6 ganger i året. Hver enhet skal etablere egne prosedyrer for innsamling og utlevering av dosimeterbrikker. Brikkene sendes til Landauer for avlesing, og doserapport kommer i nettportal. De ulike enhetene har egne kontaktpersoner for Landauer, og disse har tilgang til doserapportene. Personallederne får tilgang til doserapportene i Elements.

**Ansvar:**

*Yrkeseksponert ansatt,* som skal bære dosimeter, plikter å bære dette i sitt arbeid med stråling og å følge enhetens prosedyrer for innsamling og utlevering.

*Strålebruksansvarlig* har et «sørge for ansvar» for å kartlegge hvilke ansatte som skal bære dosimeter, etablere egne prosedyrer for innsamling og utlevering av dosimeterbrikker og å formidle doseavlesingsresultater. Høye ansattedoser skal vurderes fortløpende og individuelle periodeavlesinger på mer enn 3mSv skal varsles pr e-post til den det gjelder, se [09 Høye stråledoser - Ansatt](https://kvalitet.helse-bergen.no/docs/pub/DOK30124.htm).

**Interne referanser**

[Kravdokument Strålebruk](https://kvalitet.helse-bergen.no/docs/pub/DOK29557.htm)

[11 Blybeskyttelse røntgenstråling - Ansatt](https://kvalitet.helse-bergen.no/docs/pub/DOK30126.htm)

[Informasjon: Generell strålevern](https://kvalitet.helse-bergen.no/docs/pub/DOK30245.htm)

Strålebrukkoordinator i HB,

Fysiker fra Seksjon for Medisinsk fysikk

**Eksterne referanser**

[LANDAUER DIRECT®: Administrera er dosimetri enkelt själv online! - Landauer](https://www.landauer.no/landauer-direct-administrera-er-dosimetri-enkelt-sjalv-online/)